Poštovani roditelji,

Za nama su teške nedelje, ali prebrodili smo ih zajedno uz vašu pomoć. Nisu samo prodavnice i preduzeća bili većim delom zatvoreni, već i škole. Nastava se odvijala na daljinu, kod kuće. Možda vaše dete nije moglo tako dobro da prati nastavu kod kuće i pripremi se za narednu školsku godinu kao u školi, gde su nastavnici uvek uz učenike, oslonac su im i uče zajedno s njima.

Zbog toga u poslednje dve nedelje raspusta posebno za vaše dete nudimo letnju školu u kojoj se ono može pripremiti za novu školsku godinu, kao i da unapredi i utvrdi svoje znanje nemačkog jezika.

Prijavljivanje za letnju školu vrši se putem priloženog obrasca za prijavu. Nakon podnete prijave obavezno je pohađanje letnje škole. Molimo vas da prijave dostavite najkasnije do 22. juna 2020. godine.

Letnja škola održava se na sledećoj lokaciji:

[Sekretarijat za obrazovanje: ovde uneti naziv i adresu letnje škole i broj telefona]

Prevoz odnosno put do letnje škole treba samostalno da organizuje roditelj/staratelj, ako je u mogućnosti. Ako vam na raspolaganju nije nijedna mogućnost prevoza, molimo vas da to navedete u obrascu.

Prijavite svoje dete! Radujemo se što ćemo vaše dete videti u letnjoj školi. Stojim vam na raspolaganju za bilo kakva pitanja.

Direktor/ka škole

[Školsko rukovodstvo: ubaciti naziv i adresu škole]

DODATNI LIST: Fond za integraciju

Roditeljima je pored toga na raspolaganju ponuda Austrijskog fonda za integraciju (ÖIF):

Za dalje obrazovanje vašeg deteta veoma je važno da mu na najbolji način pružate podršku pri učenju. Austrijski fond za integraciju kao pomoć roditeljima učenika koji pohađaju letnju školu takođe nudi tečajeve za roditelje. Na tečajevima možete dobiti važne informacije o letnjoj školi i austrijskom školskom sistemu. Tečajevi za roditelje nude se u svim saveznim pokrajinama od 22. juna i mogu prema potrebi biti održavani uz prisustvo tumača za veliki broj izvornih jezika. Pohađanje tečajeva je besplatno, prijavljivanje se vrši putem stranice www.integrationsfonds.at/elternkurse, telefonom na broj 01/715 10 51 – 263 ili lično u svim centrima Austrijskog fonda za integraciju.